EkBass/fiwiki-20250220-pages-articles huggingface dataset:
Aarne Rämö

Aarne Ilmari Rämö (22. lokakuuta 1958 Jämijärvi – 18. marraskuuta 1994) oli suomalainen seiväshyppääjä. Seuratasolla hän edusti koko uransa ajan Karvian Kiriä ja hänen valmentajinaan toimivat Toivo Aiveli sekä Lasse Hellsten. Kalevan kisoista Rämö saavutti seiväshypyn pronssia vuonna 1988. == Lähteet == Luokka:Suomalaiset seiväshyppääjät Luokka:Vuonna 1958 syntyneet Luokka:Vuonna 1994 kuolleet
Lavajärvi (Rauma)

Lavajärvi on Satakunnassa Euran ja Rauman rajalla sijaitseva järvi. Se kuuluu Eurajoen vesistön Isosuon-Ahmasjärven valuma-alueeseen, jonka lähdejärvi se on. Järven vedet virtaavat Makkarkoskenojaa pitkin läheisen Neittamojärven ja Neittamonojan kautta Ahmasojaan ja sitä pitkin edelleen Eurajokeen. == Maantiede == Lavajärven pinta-ala on 69 hehtaaria ja sen pituus on 1,4 kilometriä ja leveys 750 metriä. Järven luusua sijaitsee järven pohjoisrannalla, josta 1,7 kilometriä pitkä Makkarkoskenoja saa alkunsa. Oja vie vettä kilometrin päässä sijaitsevaan Neittamojärveen. Järvien korkeusero on noin 8 metriä. Järven rantaviiva on 4,8 kilometriä pitkä ja se sisältää lukuisia niemenkärkiä ja lahdelmia. Ranta on pääosin moreeni- ja kalliopohjaista maastoa, jonne on helppo rakentaa loma-asuntoja. Niitä on eniten etelä- ja koillisrannoilla. Vain itä- ja länsirannoilla järvi rajoittuu suohon. Länsipuolen Punnisuo on ojitettu. Noin puolet järvestä eli sen läntinen osa on entistä Lappia ja nykyistä Rauman kaupunkia, ja sen itäinen osa kuuluu Euran kuntaan. Järvelle johtaa teitä Euran keskustan ja Mestilän suunnilta sekä Rauman Kodiksamin ja Lapin suunnilta. == Luonto == Itäpuolen rantavedet ovat matalia, rannat kivisiä ja ruohottuneita. Kaikkialla on pieniä lahdelmia ja kallioisia niemenkärkiä. Järvi on karu ja vesi on humuspitoista. Vedenlaatu on käyttökelpoisuudeltaan hyvä, mutta 1990-luvulla se luokiteltiin vielä erinomaiseksi. Järvellä harrastetaan jonkin verran kalastusta ja sen lajisto on monipuolinen. Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä ankerias, joka on istutettu laji. Pohjoisrannalla laskuojan luusuassa on paikallisten rakentama pato ja sen rantametsässä on pieni luonnonsuojelualue. == Luonnonhistoriaa == Lavajärven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen Litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 5300–5180 eaa. ja täysin makeavetiseksi järvi oli muuttunut kairauksien perusteella 4860–4740 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 56,6 metriä nykyisen merenpinnan yläpuolella. == Historia == Eräissä 1800-luvun kartoissa, kuten esimerkiksi Kalmbergin kartastossa vuosilta 1855−1856, Lavajärven nimi on kirjoitettu ”Avajärvi”. == Lähteet == Luokka:Euran järvet Luokka:Lapin (Rauma) järvet Luokka:Eurajoen vesistö
Reijo Bottas

Reijo Untamo Bottas (s. 30. joulukuuta 1966) on aktiiviuransa päättänyt suomalainen kymmenottelija. Hänen seuranaan oli koko hänen urheilu-uransa ajan Ruotsinpyhtään Kisailijat ja hänen valmentajanaan toimi Unto Sjö. Kalevan kisoista Bottas saavutti kymmenottelun hopeaa vuonna 1988. Virallisissa kilpailuissa hän ei ole esiintynyt vuoden 1991 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1966 syntyneet Luokka:Elävät henkilöt
Gorenjska

Slovenian perinteinen aluejako 1 Primorska; Kranjska: 2a Gorenjska 2b Notranjska, 2c Dolenjska 3 Koroška; 4 Štajerska; 5 Prekmurje Gorenjska (, ) on yksi Slovenian perinteisistä alueista. Yhdessä Notranjskan ja Dolenjskan kanssa se muodostaa Kranjskaksi kutsutun kokonaisuuden. Gorenjskassa sijaitsee muun muassa Bled- ja Bohinj-järvet, Slovenian korkein vuori Triglav sekä maan ainoa kansallispuisto, Triglavin kansallispuisto. Gorenjskan keskus on Kranjin kaupunki. == Lähteet == Luokka:Slovenian perinteinen aluejako
Notranjska

Slovenian perinteinen aluejako 1 Primorska; Kranjska: 2a Gorenjska 2b Notranjska, 2c Dolenjska 3 Koroška; 4 Štajerska; 5 Prekmurje Notranjska on yksi Slovenian perinteisistä alueista. Yhdessä Gorenjskan ja Dolenjskan kanssa se muodostaa Kranjskaksi kutsutun kokonaisuuden. Notranjska käsittää Hrušican tasangon ja Postojnan portin, rajottuen lännessä Primorskaan. Alueen hallinnollinen ja taloudellinen keskus on Postojna. Muita pienempiä keskuksia ovat Logatec, Cerknica, Pivka ja Ilirska Bistrica. Luokka:Slovenian perinteinen aluejako
Ruotsinpyhtään Kisailijat

Ruotsinpyhtään Kisailijat on Loviisassa toimiva urheilun yleisseura. Seura on alun perin perustettu vuonna 1917 Ruotsinpyhtään Ruotsinkylän urheiluseuraksi, mutta 30. marraskuuta 1933 pidetyssä kokouksessa seuran toimintaa laajennettiin koko kunnan tasolle.Historia Ensimmäisinä lajeina seurassa aloitettiin yleisurheilu ja suunnistus. Sotavuosina urheilutoimintaa organisoitiin seuran taholta vaihtelevasti, mutta vuodesta 1940 alkaen seuran lajivalikoimiin kuuluivat paini, yleisurheilu, hiihto ja pujottelu. 1950-luvun alkuvuosina seuran lajivalikoimaan tuli mukaan painonnosto, jossa seuran väreissä kilpaillut Heikki Hampaala edusti Suomea lajin MM-kisoissa vuonna 1954. Nykyisin Kisailijoiden lajivalikoimaan kuuluvat yleisurheilu, hiihto, pujottelu, painonnosto sekä kuntoliikunta.Seuran lajit Kisailijat aloittivat vuonna 1947 Teutjärven ympärijuoksun, jota järjestetään edelleen.Tietoa Kilpailua on järjestetty yhtäjaksoisesti vuodesta 1980 lähtien. Tunnettuja Ruotsinpyhtään Kisailijoita edustaneita urheilijoita ovat painonnostaja Heikki Hampaalan lisäksi muun muassa yleisurheilijat Reijo Bottas ja Asta Ovaska. == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Ruotsinpyhtää
Wilhelm Kukkonen

Wilhelm Kukkonen (9. tammikuuta 1843 Rautalampi – 11. heinäkuuta 1908 Rautalampi) oli suomalainen kansakoulunopettaja ja toimittaja. Kukkosen vanhemmat olivat talollinen Gabriel Kukkonen ja Helena Gustaava Närhi. Hän oli naimisissa Maria Konttisen kanssa. Kukkonen kävi Leväsen maanviljelyskoulun 1860–1863 ja Jyväskylän opettajaseminaarin 1863–1867. Kukkonen oli aluksi opettajana Varkauden ja Huutokoskien ruukkien kansakouluissa. Vuonna 1871 hänestä tuli Kuopion kaupungin työväen poikakoulun opettaja ja vähän myöhemmin Kuopion poikakansakoulun opettaja ja johtaja. Kukkonen erotettiin johtajan virasta 1891 sopimattoman käytöksen vuoksi ja vuonna 1892 hän pyysi itse eroa opettajan virasta sairaalloisuuden vuoksi. Kukkonen oli Kuopiossa ilmestyneen sanomalehti Tapion päätoimittajana 1875–1879. Hänellä oli myös kirjakauppa Kuopiossa. == Teoksia == * Vanhan sunnuntaikoulun opettajan mietteet. 1878 == Lähteet == * Pohjoissavolaisen kaunokirjallisuuden bibliografia : Wilhelm Kukkonen * Kuopion koululaitos 125 vuotta : Wilhelm Kukkonen Luokka:Suomalaiset opettajat Luokka:Suomalaiset päätoimittajat Luokka:Vuonna 1843 syntyneet Luokka:Vuonna 1908 kuolleet
Cividale del Friuli

Cividale del Friuli (, , ) on kunta eli comune Italiassa, Udinen maakunnassa. Kunta sijaitsee itäisten Alppien aluskukkuloilla, lähellä Slovenian rajaa. Cividale del Friuli sijaitsee Natisonejoen varressa. Cividale del Friuli oli ennen tärkeä alueellinen kaupunki ja nykyään turistien suosiossa. == Lähteet == == Aiheesta muualla == Luokka:Friuli-Venezia Giulian kaupungit Luokka:Udinen maakunnan kunnat
Jingit

Jingit tai muilta nimiltään ginit, chinit tai chingit, ovat etninen vähemmistö Kiinassa. Jingit asuttavat alueita Kiinan ja Vietnamin rajalla sekä Jiangwein, Wutoun ja Shanxinin saaria Tonkininlahdella. Saaret kuuluvat Fangchengin kuntaan Guangxissa. Yhteensä heitä on noin 20 000\. ==Historia== Tutkijoilla on ollut vaikeuksia selvittää jingien alkuperää. Kansanperinteen ja vanhojen vietnamilaisten kirjoitusten mukaan he ovat peräisin Vietnamin alueelta ja muuttivat nykyisille asuinseuduilleen 1500-luvulla. He eivät kuitenkaan puhu kielenään vietnamilaisperäisiä kieliä, vaan Guangdongista lähtöisin olevaa kantoninkiinaa. Kommunistien voitto Kiinan sisällissodassa vuonna 1949 toi muutoksia jingien perinteiseen kalastuselinkeinoon. He aloittivat syvänmerenkalastuksen ja osteriviljelmät hallinnon tuella. 1980-luvulla Kiina aloitti myös meren kuivattamisen lisämaan saamiseksi. Näin esimerkiksi Jingsaaret yhdistyivät mantereeseen. Lisämaan takia myös maanviljelyksen merkitys kasvoi. Nykyisin noin kolmasosa jingeistä asuu kaupungeissa. ==Kulttuuri== Jingien perinteinen elinkeino on kalastus, jota harjoitettiin sekä joissa että merellä. Heillä oli tähän liittyneitä tapoja, kuten se, että kattiloita ja pannuja ei saanut asettaa ylösalaisin, koska se muistutti kaatuneista veneistä. Samaan liittyi sanan "öljy" välttely, koska se muistutti sanaa uida ja veden varaan joutuminen muistutti jälleen veneonnettomuuksista. Jiangit harjoittavat useita eri uskontoja, kuten taoismia, buddhalaisuutta ja animismia. Noin kymmenesosa heistä on lisäksi roomalaiskatolilaisia 1800-luvulla Indokiinassa toimineiden ranskalaisten lähetyssaarnaajien vaikutuksesta. ==Lähteet== Luokka:Kiinan etniset ryhmät
Valtunk

Valtunk (myös Waltunk, Waldung, Valhun tai Valjhun) oli luultavasti vuosina 770–788 Karantanian prinssi. Valtunkin edeltäjä oli Hotimir ja seuraaja luultavasti Pribislav. == Lähteet == Luokka: Prinssit
Rakkauslauluja (Jukka Kuoppamäen albumi)

Rakkauslauluja on Jukka Kuoppamäen vuonna 1983 julkaistu kokoelma-albumi. == Kappaleet == A-puoli #Kaikista kaunein #Nadja #Nainen joka laillas rakastaa #Päng päng #Rakkaus on sininen #Kaunis morsian #Avaa sydämesi mulle #Paljon sanomatta jää B-puoli # * Kun sä katsot noin #Puutarhaan #Viivy vielä hetki #Uneen aika vaipuu #Rakkauden satu #Hiljaa onneen tietä teen #Kuule rakkain #Rakkauslaulu == Lähteet == Luokka:Jukka Kuoppamäen kokoelma-albumit Luokka:Vuoden 1983 kokoelma-albumit
Leväsen maanviljelyskoulu

Leväsen (Leväisten) maanviljelyskoulu toimi vuosina 1860–1894 Kuopion maalaiskunnassa Pitkälahden sotilasvirkatalossa. Kaksivuotinen käytännöllispohjainen maanviljelyskoulu valmisti lähinnä työnjohtajia suurille maatiloille mutta koulussa opetettiin myös puutarhanhoitoa. Leväsen koulun ensimmäinen johtaja oli useita suomenkielisiä maanviljelysoppaita julkaissut Antti Manninen. Koulun lakkauttamisen jälkeen rakennukset olivat vuodesta 1897 lähtien Kuopion maalaiskunnan vaivaishoitolaitoksen käytössä. Nykyisin paikalla toimii Leväsen vanhainkoti. == Lähteet == * Uusi Suomi Puheenvuoro : Suometar 150 vuotta sitten 20.12.2010 : Suomen Julkisia Sanomia 1860 - Lukujärjestys Luokka:Suomen maatalouden historia Luokka:Kuopion historia Luokka:Suomalaiset maatalousalan oppilaitokset Luokka:Entiset suomalaiset oppilaitokset
Kai-Uwe von Hassel

Kai-Uwe von Hassel (21. huhtikuuta 1913 Gare, Tanganjika – 8. toukokuuta 1997 Aachen, Saksa) oli saksalainen kristillisdemokraattinen poliitikko. Hän toimi Länsi-Saksan puolustusministerinä ja liittopäivien puhemiehenä. Von Hassel syntyi Tanganjikassa saksalaisupseerin perheeseen, kolmantena kaikkiaan viidestä lapsesta.Childs, David: Obituary: Karl-Uwe von Hassel, The Independent 10.5.1997. Viitattu 30.10.2014. Tanganjikan valloittaneet britit karkottivat perheen Saksaan, jossa poika kävi koulun, mutta ylioppilaaksi tultuaan ja maanviljelyskoulun suoritettuaan hän palasi 1935 isänsä mukana Tanganjikaan. Sodan puhjettua britit karkottivat heidät jälleen, ja von Hassel palveli natsi-Saksan Wehrmachtissa luutnanttina sodan loppuun asti. Kotiuduttuaan von Hassel toimi paikallishallinnossa Schleswig-Holsteinin osavaltiossa ja sitten sen ministeripresidenttinä eli osavaltion pääministerinä vuodesta 1954 vuoteen 1963,Iloniemi, Jaakko: ”von Hassel, Kai- Uwe”, teoksessa jolloin hänet nimitettiin liittovaltion hallituksen puolustusministeriksi ja vuonna 1966 pakolais- ja sotaveteraaniasioiden ministeriksi. Länsi-Saksan hallitus erotti 25. elokuuta 1966 kenraalit Heinz Trettnerin ja Werner Panitzkin heidän hyökättyä puolustusministeri von Hasselin politiikkaa vastaan. Vuosina 1969–1972 hän toimi liittopäivien puhemiehenä ja vuoteen 1976 asti varapuhemiehenä. Hän luopui liittopäivien jäsenyydestä, mutta hänet valittiin Euroopan parlamentin jäseneksi kaudelle 1979–1984. ==Lähteet== ==Aiheesta muualla== * Luokka:Saksalaiset europarlamentaarikot Luokka:Saksalaiset kristillisdemokraattiset poliitikot Luokka:Saksan ministerit Luokka:Puolustusministerit Luokka:Vuonna 1913 syntyneet Luokka:Vuonna 1997 kuolleet Luokka:Saksan liittopäivien puhemiehet
Moldovan kommunistipuolue

Moldovan tasavallan kommunistipuolue (PCRM) (, suom. Moldovan tasavallan kommunistien puolue) on moldovalainen kommunistinen puolue. Puolueen johdossa on jo iäkäs Vladimir Voronin, joka aloitti puolueen pääsihteerinä vuonna 1994 ja toimi maan presidenttinä vuodet 2001–2009.Puolueen kannatus oli suurimmillaan vuoden 2001 parlamenttivaaleissa, jolloin se sai yksinkertaisen enemmistön 50,07 prosentin ääniosuudella. Tämä oikeutti 71 edustajapaikkaan parlamentin 101 edustajasta, mikä mahdollisti yksistään jopa maan perustuslain muuttamisen. Sittemmin 2000-luvulla kannatus on vähitellen hiipunut. Vuoden heinäkuun 2009 vaaleissa puolue menetti enemmistöaseman parlamentissa länsimyönteiselle yhteisrintamalle. Marraskuun 28. päivänä 2010 järjestetyissä parlamenttivaaleissa PCRM voitti yhä merkittävän 39,29 prosentin ääniosuuden ja sai 34 edustajapaikallaan suurimman puolueen aseman Moldovan 101 edustajan parlamenttiin kaudelle 2010–2014. Sittemmin ryhmästä erosi neljä edustajaa, jota perustivat venäläismyönteisen Moldovan tasavallan sosialistipuolueen ryhmittymän. Moldovassa järjestettiin parlamenttivaalit vuonna 2019, joissa kommunistipuolue ei saanut yhtäkään paikkaa ensi kertaa itsenäistymisen jälkeen. Puolueen kannatus ja jäsenmäärä oli jo ennen sitä ollut vahvassa laskussa. Esimerkiksi Moldovan nykyinen pääministeri Zinaida Greceanîi oli yksi puolueen vuonna 2009 jättäneistä edustajista. Puolue on Brysselissä päätoimipaikkaansa pitävän Euroopan vasemmistopuolue-ryhmittymän jäsenpuolue. == Lähteet == == Aiheesta muualla == * Puolueen verkkosivut (pcrm.md) * Party of Communists of the Republic of Moldova (PCRM, 2014 vaalit) (e-democracy.md) * Politics in translation / Moldovan politics: Who's who (10/2013) (sras.org) * Tuomioja: Venäjän lähimaiden painostus "ei todellakaan hyväksyttävää" (11/2013) (yle.fi) * Vladimir Socor: Russia and the Moldovan Communists' Red October (10/2010) (refworld.org) * Tribuna - all about politics (in Moldova) (tribuna.md) Luokka:Moldovan puolueet Luokka:Kommunistiset puolueet Luokka:Euroopan vasemmistopuolue
Oroqinit

Oroqinit ovat yksi kiinan virallisesti tunnustamista etnisistä vähemmistöistä ja kuuluvat niistä pienilukuisimpiin. Vuoden 1990 väestönlaskennan mukaan heitä oli 6 965\. Suurin osa heistä asui Heilongjiangin ja Sisä-Mongolian alueilla. Oroqinit puhuvat tunguusikieliin kuuluvaa oroqinin kieltä. Jotkut kielitieteilijät pitävät sitä evenkin murteena. Oroqinit ovat läheistä sukua nanaille. Oroqin tarkoittaa vuoristokansaa tai poronhoitajia. ==Historia== Oroqinit polveutuvat tunguusikansoista, joita on ollut Mantšurian alueella jo vähintään 300-luvulta eaa. Nykyisille alueilleen heitä alkoi muuttaa 1600-luvulla heidän yrittäessään vältellä levittäytyvän Venäjän valtaa. Japani valloitti Mantšurian vuonna 1931 ja hyökkäsi muuhun Kiinaan vuonna 1937. Sodan sytyttyä oroqineja otettiin väkisin asepalvelukseen Japanin asevoimiin. Osa oroqineista piiloutui metsäalueille ja osa joutui japanilaisten perustamille keskitysleireille, joissa he joutuivat muun muassa osallistumaan orjatyöhön. Vuoteen 1945 mennessä oroqinien määrä olikin tippunut noin tuhanteen, mutta sittemmin heidän määränsä on jälleen kasvanut. Vuoden 1949 jälkeen Kiinan kommunistien toteuttaman kollektivisaation myötä oroqinien perinteinen metsästyselinkeino vaihtui maanviljelyyn ja eläintenhoitoon. ==Kulttuuri== Oroqinit harjoittavat edelleen perinteisiä animistisia uskomuksiaan, joihin on tullut vaikutteita myös esimerkiksi buddhalaisuudesta, konfutselaisuudesta ja venäläisestä ortodoksisuudesta. Uskoon kuuluu esimerkiksi taivaanjumala Sangi, joka puuttuu ihmisten murheisiin ja rankaisee luontoa vahingoittavia. Kiina on koululaitoksen kautta yrittänyt hävittää perinteistä uskoa. ==Lähteet== == Aiheesta muualla == Luokka:Kiinan etniset ryhmät
Aulis Konttinen

Aulis Antero Konttinen (15. elokuuta 1918 Heinävesi – 18. toukokuuta 2004 Helsinki) oli suomalainen valtiotieteen maisteri, talouspäällikkö ja kirjailija. Konttisen vanhemmat olivat kivityömies Antti Konttinen ja Aliina Nykänen. Hän valmistui rakennusmestariksi 1940 ja toimi jatkosodan aikana joukkueenjohtajana ja konekiväärikomppanian päällikkönä Jalkaväkirykmentti 7:ssä. Konttinen haavoittui sodan aikana kolme kertaa ja menetti kolmannella haavoittumiskerralla kesäkuussa 1944 oikean kätensä. Sodan jälkeen Konttinen pääsi ylioppilaaksi 1946 ja valmistui valtiotieteen maisteriksi Helsingin yliopistosta 1950. Hän toimi rakennusmestarina ja perusti muun muassa Rakennusliike Konttisen. Konttinen oli myös pitkään Sotainvalidien Veljesliiton talouspäällikkönä. Aulis Konttinen oli naimisissa Kerttu Maria Winterin kanssa. == Teoksia == * Vapauden ristit. Joukkueenjohtajan muistikirjasta 1941–44 : romaani. WSOY 1968 * Adolf Ehrnrooth ja jatkosodan JR 7 : bibliografia ; koonnut Aulis Konttinen. WSOY 1995 == Lähteet == * Aulis Konttisen muistokirjoitus (Helsingin Sanomat Muistot) * Pohjoissavolaisen kaunokirjallisuuden bibliografia : Aulis Konttinen Luokka:Suomalaiset rakennusmestarit Luokka:Suomalaiset sotakirjailijat Luokka:Vuonna 1918 syntyneet Luokka:Vuonna 2004 kuolleet
Pahangin lippu

Pahangin lippu on Malesian Pahangin osavaltion tunnus. Lippu koostuu mustasta ja valkoisesta puoliskosta, joista musta kuvaa kansaa ja valkoinen Pahangin sulttaania. ==Lähteet== Luokka:Malesian osavaltioiden ja territorioiden liput
Herbert Samuel

Herbert Louis Samuel (6. marraskuuta 1870 Liverpool – 5. helmikuuta 1963 Lontoo) oli brittiläinen poliitikko ja diplomaatti. Hänet valittiin liberaalien kansanedustajaksi vuonna 1902, ja kun liberaalit nousivat hallitukseen 1905, hän sai monia tärkeitä virkoja. Sisäministeriön alivaltiosihteerinä hän oli vastuussa nuorisorikollisten kuritusjärjestelmän uusimisesta. Tämän jälkeen hänestä tuli korkea postiviranomainen, joka tunnusti postin alan ammattiliittojen aseman ja kansallisti puhelinyhtiöt. Vuosina 1920-1925 Samuel toimi Palestiinan brittiläisen mandaatin ylikomissaarina (high commissioner). Samuel kasvoi ortodoksijuutalaisessa kodissa. Hän oli ensimmäinen juutalainen Ison-Britannian kabinetin jäsen, joka ei ollut kääntynyt kristinuskoon. Samuel meni vuonna 1897 naimisiin Beatrice Franklinin kanssa. Heille syntyi neljä lasta. == Lähteet == == Aiheesta muualla == Luokka:Brittiläiset diplomaatit Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Brittiläisten puolueiden puheenjohtajat Luokka:Vuonna 1870 syntyneet Luokka:Vuonna 1963 kuolleet
Malakan lippu

Malakan lippu on Malesian Malakan osavaltion tunnus. Lipun värit ja kuviot on kopioitu Malesian lipusta. Malesian lipusta poiketen Malakan lipussa on vain yksi punainen ja yksi valkoinen raita ja tähti on viisisakarainen. thumb|right|150px|Malakan lippu hollantilaisvallan aikaisen Stadthuysin edustalla. ==Lähteet== Luokka:Malesian osavaltioiden ja territorioiden liput
Vatsapaidan säkki

Vatsapaidan säkki (lat bursa omentalis) on mahalaukun takana sijaitseva vatsaontelon pohjukka, jonne on muusta vatsaontelosta yhteys vatsakalvon säkin aukon (foramen epiploicum) kautta. Yläpuolelta (kraniaalisesti) sitä rajaa maksan alaosa, sen alaosan rajaa koolonin lieve (mesocolon) ja paksusuolen poikittainen osa (colon transversum). Haima sijaitsee vatsapaidan säkin takana. Luokka:Vatsaontelo
Kuala Lumpurin lippu

Kuala Lumpurin lippu on Malesian pääkaupungin ja liittovaltion territorion Kuala Lumpurin tunnus. Lipussa on 14 valkoista ja punaista raitaa ja 14 sakarainen tähti, jotka kuvaavat maan osavaltioita ja pääkaupunkiterritoriota. Puolikuu kuvaa islamia. Sininen kenttä kuvaa Kuala Lumpurin asukkaiden yhtenäisyyttä. Lipun värit ovat samat kuin Malesian lipussa. ==Lähteet== Luokka:Malesian osavaltioiden ja territorioiden liput
Suomen kurdit

Suomen kurdit ovat nimen mukaisesti Suomessa asuvia kurdeja. Vuonna 2021 Suomessa asui 15 850 äidinkielenään kurdia puhuvaa henkilöä. ==Historia== Suurin osa Suomen kurdeista on Irakista 1990-luvulla Yhdistyneiden kansakuntien pakolaisjärjestön kautta niin sanottuina kiintiöpakolaisina tulleita pakolaisia. Vaikka irakilaistaustaiset kurdit ovatkin enemmistö, kurdeja on tullut Suomeen myös Turkista ja Iranista. Irakista ylipäätänsä Suomeen saapuneista enemmistö 2000-luvun alussa oli kurdeja. Isiksen menestys kurdeja vastaan Syyriassa ja Irakissa on johtanut kurdien mielenosoituksiin järjestöä vastaan Suomessakin. Suomalais-kurdilaisen ystävyysseuran mukaan Suomesta on myös lähtenyt useita kymmeniä henkilöitä taistelemaan Isistä vastaan kurdien puolelle. Vuonna 2022 Turkki pyysi Suomea lopettamaan Kurdistanin työväenpuolueen (PKK) ja Kansan suojeluyksiköiden (YPG) toiminnan ja luovuttamaan useita ”terrorismiyhteyksistä” epäiltyjä ihmisiä ehtona sille, että Turkin parlamentti ratifioi Suomen jäsenyyden sotilasliitto Natossa. == Kulttuuri == Suomen kurdit puhuvat useita eri kurdin kielen murteita ja osaavat usein muita kieliä samaan aikaan. Irakista saapuneet kurdit puhuvat useimmiten kahta suurimpaa murretta, kurmandžia tai soranîa. Näistä kahdesta soranî on Suomessa käytetympi. Itsensä kurdeiksi omaksuvien määrä on todennäköisesti suurempi kuin sitä äidinkielenään puhuvien määrä. Esimerkiksi monet turkkilaistaustaiset kurdit puhuvat äidinkielenään turkkia kurdin sijaan. Kurdeilla on ollut Suomessa useita eri järjestöjä, jotka ovat ajaneet kurdien asiaa Kurdistanissa. Monet näistä järjestöistä ovat suoraan tai epäsuoraan yhteyksissä Kurdistanin poliittisiin järjestöihin. Suurin osa kurdeista on muslimeja, jotkut kurdit ovat kuitenkin kristittyjä, ateisteja ja jesidejä. Monet Suomen kurdit eivät harjoita uskontoa. Irakissa, josta suuri osa Suomen kurdeista on peräisin, valtaosa kurdeista on sunnalaisia. Kurdit eivät kuitenkaan yleensä ole kovin aktiivisia uskonnollisissa yhteisöissä. Tämä johtuu osaltaan siitä, että monilla pakolaisina tulleilla on vasemmistolainen poliittinen tausta. Newroz eli kurdilainen uusivuosi on juhlapäivä jota vietetään kevätpäiväntasauksen aikaan eli 21. maaliskuuta. Eri kurdijärjestöt Suomessa järjestävät tuolloin omia juhliaan. == Tunnettuja Suomen kurdeja == * Shirin Namiq (humanitaarisen avun työntekijä ja Voihan Kuonon perustaja) * Gashaw Bibani (poliitikko) * Berivan Suleiman (Syyrian kurdi, vuoden pakolainen) * Kazhal Ali Ibrahim (ensimmäinen linja-autoa ajanut kurdinainen Suomessa, vuoden pakolainen) * Helly Luv (näyttelijä ja laulaja) * Šeida Sohrabi (poliitikko) * Paiwand Zahid * Milan Jaff (rikollinen) == Katso myös == * Siirtolaisuus Suomeen == Lähteet == *
Kedahin lippu

Kedahin lippu on Malesian Kedahin osavaltion tunnus. Lipun pääväri on punainen, joka on perinteinen osavaltion väri. Riisit kuvaavat maan vaurautta ja kilpi itsemääräämisoikeutta. Puolikuu kuvaa islamia. ==Lähteet== Luokka:Malesian osavaltioiden ja territorioiden liput
Anglonormanni

Anglonormanni tarkoittaa seuraavia: * anglonormannin kieli, normannin kielestä Englannissa kehittynyt kieli, joka syntyi Vilhem Valloittajan vallattua Englannin vuonna 1066; tästä kielestä on lyhyesti kirjoitettu artikkeleissa Ranskan kieli ja Normannin kieli * Englantiin mainitun valloituksen jälkeen asettunut normanni tai heidän jälkeläisensä * hevosrotu, josta on mainintoja artikkeleissa Luettelo hevosroduista ja Ranskanpuoliverinen.
Suomihuiput (Jukka Kuoppamäki)

Suomihuiput – 20 hittiä on Jukka Kuoppamäen vuonna 2003 julkaistu kokoelma- albumi. Se on osa Suomihuiput-kokoelmalevysarjaa. Albumi on käytännössä karsittu versio vuonna 1994 julkaistusta Aarteet-kokoelmasta. == Kappaleet == # # # # # # # # # # # # # # # # # # # # == Lähteet == Luokka:Jukka Kuoppamäen kokoelma-albumit Luokka:Vuoden 2003 kokoelma-albumit
Brian Flynn

Brian Michael Flynn (s. 26. heinäkuuta 1988) on yhdysvaltalainen jääkiekkoilija, joka pelaa NHL-joukkue New Jersey Devilsin organisaatiossa. == Ura == 28\. maaliskuuta 2012 Flynn siirtyi tulokassopimuksella Buffalo Sabresiin. Flynn oli yli 22 vuotta vanha, eikä häntä ollut varattu NHL:n varaustilaisuudessa, joten hän oli sopimuksen tehdessään vapaa pelaaja. Työsulkukauden 2012–2013 aikana Flynn kutsuttiin 1. maaliskuuta 2013 NHL:ään, jossa hän teki 7. maaliskuuta ensimmäisen maalinsa New Jersey Devilsiä vastaan. == Lähteet == * Luokka:Yhdysvaltalaiset jääkiekkoilijat Luokka:New Jersey Devilsin pelaajat Luokka:Vuonna 1988 syntyneet Luokka:Elävät henkilöt
Nicolas Deslauriers

Nicolas Deslauriers (s. 22. helmikuuta 1991) on kanadalainen jääkiekkoilija, joka pelaa NHL-seura Philadelphia Flyersissa. Hän on Los Angeles Kingsin kolmannen kierroksen varaus vuodelta 2009. == Ura == Deslauriers pelasi QMJHL- joukkueissa Royn-Noranda Huskiesissa ja Gatineau Olympiquesissa. 31\. toukokuuta 2011 Los Angeles Kings kiinnitti Deslauriersin kolmen vuoden tulokassopimuksella. Hän teki ammattilaisdebyyttinsä AHL-joukkue Manchester Monarchsissa kaudella 2011–2012. 5\. maaliskuuta 2014 Deslauriers kaupattiin Kingsistä Buffalo Sabresiin Hudson Faschingin kanssa. Kings sai tilalle puolustaja Brayden McNabbin, Jonathan Parkerin ja kaksi varausvuoroa. Hän teki 7. maaliskuuta 2014 NHL-debyyttinsä Florida Panthersia vastaan. Helmikuussa 2020 Deslauries teki kahden vuoden jatkosopimuksen Anaheim Ducksin kanssa. https://www.sportsnet.ca/hockey/nhl/ducks-sign-forward-nicolas-deslauriers- two-year-extension/ Maaliskuussa 2022 Deslauries siirtyi Minnesota Wildiin vaihdossa kolmannen kierroksen varausvuoroon. https://www.nhl.com/news/anaheim-ducks-trade-deslauriers-to-minnesota- wild/c-332019628?tid=278542340 Heinäkuussa 2022 Deslauries teki Philadelphia Flyersin kanssa nelivuotisen ja yhteensä seitsemän miljoonan dollarin arvoisen sopimuksen. https://www.nhl.com/flyers/news/forward-inks-deal- worth-1-75m-annually-to-join-flyers-334966578 == Lähteet == * === Viitteet === Luokka:Kanadalaiset jääkiekkoilijat Luokka:Philadelphia Flyersin pelaajat Luokka:Los Angeles Kingsin varaamat pelaajat Luokka:Vuonna 1991 syntyneet Luokka:Elävät henkilöt
Perry Bauman

Perry Wayne Bauman (22. heinäkuuta 1918 Erie, Pennsylvania – 16. elokuuta 2004) oli yhdysvaltalais-kanadalainen oboisti.The Canadian Encyclopedia: Perry Bauman Bauman muutti vuonna 1920 Dorsetiin, Ohioon. Hän soitti lapsena saksofonia ja opiskeli myöhemmin (1937–41) oboensoittoa Curtis Institutessa Marcel Tabuteaun johdolla. Bauman asui 1940-luvun alusta lähtien Kanadassa, jossa hän toimi vuoteen 1956 Toronton sinfoniaorkesterin ensioboistina. Hän palasi orkesteriin vuonna 1964. Lisäksi hän soitti muun muassa CBC:n sinfoniaorkesterissa ja Toronto Woodwind Quintetissa sekä Philadelphian orkesterin ja Cincinnatin orkesterin kanssa. Hän osallistui moniin kamari- ja orkesterikonsertteihin Stratfordin festivaalilla. Häntä pidettiin yhtenä Kanadan johtavista oboisteista, ja hänelle oli suuri kysyntä. Bauman liittyi vuonna 1971 Edmontonin sinfoniaorkesteriin. Hän soitti vielä 1990-luvulla Huronian sinfoniaorkesterissa. Hän toimi lisäksi opetustehtävissä muun muassa Toronton Royal Conservatory of Musicissa (1944–71). Hänen johdollaan opiskelivat muiden muassa Lawrence Cherney, Roy Cox, Harry Freedman ja Stanley Wood. Bauman kantaesitti (1948) ja levytti (1952) John Weinzweigin teoksen Divertimento No. 2 oboelle ja jousille. == Lähteet == Luokka:Yhdysvaltalaiset oboistit Luokka:Kanadalaiset oboistit Luokka:Vuonna 1918 syntyneet Luokka:Vuonna 2004 kuolleet
Rock or Bust

Rock or Bust on australialaisen hard rock -yhtye AC/DC:n kuudestoista studioalbumi, joka julkaistiin 28. marraskuuta 2014. Yhtyeestä sairastumisen takia pois lähtenyt Malcolm Youngin korvasi Stevie Young, joka on Malcolm Youngin ja Angus Youngin veljenpoika. Albumi sai hyvän vastaanoton ja esimerkiksi Soundi antoi arvostelussa levystä 4/5 tähteä.Soundi - AC/DC: Rock or Bust levyarvio Albumi ylsi ensimmäisellä listaviikollaan Suomen virallisen listan kärkeen ja pysyi listalla 24 viikkoa.Musiikkituottajat: AC/DC – Rock or Bust == Kappaleet == == Kokoonpano == * Brian Johnson – laulu * Angus Young – soolokitara * Stevie Young – rytmikitara, taustalaulu * Cliff Williams – basso, taustalaulu * Phil Rudd – rummut == Arvostelut == * Allmusic: Allmusic review * Imperiumi: 7½/10 * Kaaoszine: 6/10 * Metacritic: 75/100Metacritic aggregate * Metalliluola: 8/10 * Rolling Stone: Rolling Stone * Soundi: == Lähteet == == Aiheesta muualla == * Luokka:AC/DC:n albumit Luokka:Vuoden 2014 albumit
Cody McCormick

Cody McCormick (s. 18. huhtikuuta 1983) on kanadalainen jääkiekkoilija, joka pelaa NHL-seura Buffalo Sabresissa. Taustaltaan hän on ojiwbay-intiaani. == Ura == McCormick varattiin 144. pelaajana Colorado Avalancheen vuoden 2001 varaustilaisuudessa OHL-joukkue Belleville Bullsista. Viimeisenä vuotenaan hän toimi joukkueen kapteenina tehden myös 36 maalia ja 69 pistettä 61 ottelussa. Hänet valittiin OHL:n ensimmäiseen tähdistöön. McCormick pelasi ensimmäisen NHL-ottelunsa Avalanchessa kaudella 2003–2004, jolloin hän vuorotteli Avalanchen ja farmijoukkue Hershey Bearsin välillä. McCormick vaihteli seuraavien neljän vuoden ajan Coloradon ja Hershey Bearsin välillä ennen kuin onnistui vakiinnuttamaan paikkansa NHL-kokoonpanossa kaudella 2008–2009 tehden Avalanchessa 55 ottelussa 12 pistettä. 1\. elokuuta 2009 McCormick teki vuoden sopimuksen Buffalo Sabresin kanssa. Hän kuitenkin pelasi ensimmäisen kautensa 2009–2010 farmijoukkue Portland Piratesissa, jossa teki ammattilaisuransa parhaat pisteet (17+13) 66 pelissä. Hänet kutsuttiin Piratesista Buffaloon pelaamaan pudotuspeleissä. Hän pelasi Buffalossa ensimmäisen ottelunsa 21. huhtikuuta 2010 pelaamalla ensimmäisen kierroksen neljännessä ottelussa Boston Bruinsia vastaan. Hän sai ottelussa syöttöpisteen Tim Kennedyn maaliin. 2\. heinäkuuta 2010 McCormick teki Buffalon kanssa vuoden yhden suunnan sopimuksen. Hän oli joukkueen eniten jäähyminuutteja kerännyt pelaaja pelattuaan neljännessä hyökkäyskentällisessä Patrick Kaletan kanssa. Työsulkukaudella 2012–2013 neljännellä Buffalo -kaudellaan McCormick asetettiin waiver-listalle 20. helmikuuta 2013 hänen pelattuaan kahdeksan pisteetäntä peliä. Seuraavana päivänä hän siirtyi farmijoukkue Rochester Americansiin. Kaudella 2013–2014 loukkaantumisensa jälkeen McCormick kaupattiin yhdessä Matt Moulsonin kanssa Minnesota Wildiin, joka antoi tilalle Torrey Mitchellin ja varausvuoroja. Kauden jälkeen McCormick jätti Wildin ja palasi vapaiden pelaajien markkinoilta takaisin Buffaloon kolmen vuoden sopimuksella 1. heinäkuuta 2014. Tammikuussa 2015 hänen pohkeestaan löytyi veritulppa, jonka seurauksena hän joutui jäämään sivuun. Ennen tätä hän ehti pelata 33 ottelua, joissa teki neljä pistettä. == Lähteet == * === Viitteet === Luokka:Kanadalaiset jääkiekkoilijat Luokka:Colorado Avalanchen varaamat pelaajat Luokka:Vuonna 1983 syntyneet Luokka:Elävät henkilöt
20 suosikkia – Sade on mun kyyneleeni

20 suosikkia – Sade on mun kyyneleeni on Taika ja Jukka Kuoppamäen vuonna 2002 julkaistu kokoelma-albumi. Se on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # == Lähteet == Luokka:Jukka Kuoppamäen kokoelma-albumit Luokka:Vuoden 2001 kokoelma-albumit
Mike Weber

Mike Weber (s. 16. joulukuuta 1987) on yhdysvaltalainen jääkiekkoilija, joka pelasi NHL:ää Buffalo Sabresissa ja viimeisellä kaudellaan Washington Capitalsissa. == Ura == Weber varattiin Buffalo Sabresiin sijalla 57 vuonna 2006. Hän pelasi ennen sitä OHL-joukkueissa Windsor Spitfires ja Barrie Colts. Hän aloitti ammattilaisuransa kaudella 2007–2008 Buffalon farmiseura Rochester Americansissa. Hänet kutsuttiin kaksi kertaa kauden aikana Buffaloon. Kolmannen kerran hänet kutsuttiin maaliskuussa 2008, jolloin hän teki ensimmäisen pisteensä NHL:ssä syöttäessään maalin kotikaupunkinsa joukkuetta Pittsburgh Penguinsia vastaan. Hän teki ensimmäisen maalinsa 28. joulukuuta 2010 Edmonton Oilersia vastaan. Hän ei ole sukua Nashville Predatorsin puolustaja Shea Weberille tai Vancouver Canucksin puolustaja Yannick Weberille, vaikka kaikki käyttävät pelinumeroa kuusi ja ovat puolustajia. 5\. heinäkuuta 2011 Weber teki Buffalon kanssa monivuotisen sopimuksen. Weber sai kauden 2011–2012 plus/miinus -saldokseen -19. Buffalo ei onnistunut pääsemään kaudella pudotuspeleihin. Kaudella 2012–2013 Weber paransi pisteitään pitkäaikaisen parhaan ystävänsä Steve Ottin hankinnan jälkeen. Weber vakiinnutti itsensä Buffalon nuoren puolustuksen johtajana ja hänestä tuli fanien suosikki Buffalossa, vaikka joukkue jäikin toisen kerran putkeen pudotuspelien ulkopuolelle. Weber sai Buffaloon kolmen vuoden ja viiden miljoonan dollarin jatkosopimuksen. == Lähteet == * Luokka:Yhdysvaltalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1987 syntyneet Luokka:Elävät henkilöt
Puntarihaarukka

Puntarihaarukka eli rakki (englanniksi rakke, truss tai parrel) on purjealuksen osa, joka kiinnittää purjetta kannattelevan raakapuun keskeltä aluksen mastoon. Perinteisesti kyseessä on ollut vahva rautahela, mutta pienissä aluksissa on käytetty myös puisia. ==Lähteet== Luokka:Purjealuksen rakenne
Shet

Shet ovat yksi Kiinan virallisesti tunnustetuista etnisistä vähemmistöistä. Shet asuttavat Itä-Kiinan meren rannikon Fujianin ja Zhejiangin provinsseja, sekä pienemmissä määrin Guangdongin, Jiangxin ja Anhuin provinsseja. Shen kielellä on enää muutama puhuja ja suurin osa sheistä käyttääkin shelle läheistä sukua olevaa hakka-kiinaa. Sheitä oli Kiinan väestönlaskennan mukaan yhteensä 709 592. ==Asuinalue== Sheitä oli Kiinassa vuoden 2000 väestönlaskennan mukaan yhteensä 709 592. Heistä suuri valtaosa asuu Zhejiangin ja Fujianin maakunnissa. Pienempiä määriä asuu myös Guangdongissa, Jiangxissa ja Anhuissa. ==Historia== Historioitsijat ja arkeologit ovat kiistelleet sheiden alkuperästä. Yhden teorian mukaan shet muuttivat nykyisille alueilleen 500- ja 600-lukujen aikana Guangdongin alueelta. Toisen teorian mukaan he polveutuvat Hunanin alueen alkuperäisistä asukkaista. Lisäksi jotkin tutkijat arvelevat heidän polveutuvan Guangdongin ja Guangxin alueiden yaoista. Seuraavien vuosisatojen aikana sheiden kulttuuri omaksui paljon tapoja ja kielen piirteitä ympäröiviltä kiinalaisilta. 1900-luvun alussa shet tukivat Sun Yat-senin joukkoja ja he taistelivat sisseinä japanilaisia vastaan toisessa maailmansodassa. Sodan loputtua ja Kiinan sisällissodan jälleen puhjettua shet tukivat puolestaan Mao Zedongin johtamia kommunisteja Tšiang Kai-šekin nationalisteja vastaan. Otettuaan osaa sotaan voittaneella puolella shet saivat sankarimaisen maineen ja tätä kautta monia etuja, kuten yhdeksän autonomista kuntaa, joilla on suurehko autonomia. Suurin hyöty vähemmistöstatuksesta on kuitenkin se, että kiinalainen perhesuunnittelu ja yhden lapsen politiikka ei koske sheitä. ==Kulttuuri== Shet asuttavat vuoristoseutuja ja asuvat tyypillisesti etnisesti yhtenäisissä pienissä kylissä. Talot rakennettiin perinteisesti bambusta, mutta tavalliset puutalot ovat korvaamassa ne käytöstä. Sheiden asuinseudut ovat hyvää viljelymaata ja tästä syystä perinteinen elinkeino onkin ollut maanviljelys. Shet harjoittivat pitkään kaskiviljelyä, mikä tarkoitti muuttamista eri viljelypaikkojen välillä. Paikallaan pysyvä viljelytapa omaksuttiin vasta kommunistien valtaannousun myötä. Sheiden kasvattama teelaatu huiming- tai valkoinen tee on tunnettu ja suosittu kiinalaisten keskuudessa. Maanviljelyksen ohella tärkeitä elinkeinoja nykyisin on esimerkiksi puutalous ja kaivostoiminta. Shet metsästävät kauriita ja villisikoja ja vaikka tällä toiminnalla ei enää ole taloudellista merkitystä, on sen yhteisöllinen merkitys edelleen elossa. Miehet ovat shesukujen päämiehiä ja esimerkiksi perintö kulkeutuu aina isältä pojalle. Avioituessaan sheiden tulee valita puoliso suvusta, jolla on eri sukunimi. Tätä hankaloittaa se, että shet käyttävät vain neljää eri sukunimeä, Pan, Lan, Lei ja Zhong. Shet voidaan myös näiden sukunimien perusteella jakaa alaryhmiin. Shekylissä on yleensä temppeli kunkin suvun esi-isille. Perinteisestä animistisesta uskonnosta on vain vähän jäljellä ja uskonto ylipäätänsä on samankaltaista sheitä ympäröivien kiinalaisten kanssa. ==Lähteet== Luokka:Kiinan etniset ryhmät
Parhaat (Jukka Kuoppamäki)

Parhaat on Jukka Kuoppamäen vuonna 2001 julkaistu kokoelma-albumi, jonka julkaisun myötä alkoi hänen yhteistyönsä Poptori-yhtiön kanssa. Albumi sisältää Satsanga Records- ja Base-Beat-yhtiölle tehtyjä levytyksiä.Kuoppamäki: s. 180 == Kappaleet == # # # # # # # # # # # # # # # # Kuoppamäki: s. 240 == Lähteet == * === Viitteet === Luokka:Jukka Kuoppamäen kokoelma-albumit Luokka:Vuoden 2001 kokoelma-albumit
Matt Fraser

Matthew John Fraser (s. 20. toukokuuta 1990) on kanadalainen jääkiekkoilija, joka pelaa Itävallan monikansallisen Bet-at-home ICE Hockey Leaguen Klagenfurter AC:n joukkueessa. Hän on pelannut urallaan 87 NHL-ottelua. == Ura == Fraser oli mukana voittamassa WHL:n mestaruutta kaudella 2010–2011 Kootenay Icen joukkueessa. Dallas Stars poimi marraskuussa 2010 Fraserin vapaiden pelaajien markkinoilta kolmen vuoden tulokassopimuksella. Fraser aloitti kauden 2011–2012 Dallasin AHL-farmijoukkue Texas Starsissa, jossa teki ensimmäisissä 40 pelissä 21 maalia. Hän johti AHL:n maalipörssiä 24. tammikuuta 2012, kun hänet nostettiin Dallasiin. Debyyttiottelun jälkeen hän palasi takaisin Texasiin, jossa kasvatti kauden maalimääränsä 37:ään, joka oikeutti liigan maalipörssin toiselle sijalle. 25. helmikuuta 2013 hän teki uransa ensimmäisen NHL-maalin ohittaessaan Nashville Predatorsin Pekka Rinteen. Fraser vaihtoi 4. heinäkuuta 2013 joukkuetta Dallasin ja Boston Bruinsin välisessä kaupassa, jossa kolme pelaajaa molemmista joukkueesta vaihtoi seuraa. Dallasista Bostoniin siirtyivät Tyler Seguin, Rich Peverley ja Ryan Button. Heidän tilalleen Dallasiin matkasivat Loui Eriksson, Fraser, Joe Morrow ja Reilly Smith. Boston kutsui 8. joulukuuta 2013 Fraserin ja Ryan Spoonerin farmijoukkue Providence Bruinsista NHL:ään. 7. toukokuuta 2014 Fraser nostettiin Bostoniin tekemään pudotuspelidebyyttiään seuraavana päivänä pelatussa pelissä, jossa hän teki jatkoajalla voittomaalin, kun Bruins voitti 1–0 Montreal Canadiensin ja tasoitti itäisen konfrenenssin semifinaalisarja tasalukemiin 2–2. Edmonton Oilers otti Fraserin joulukuussa 2014 siirtolistalta. Pelattuaan kevään 2015 Oilersissa Fraser teki vuoden sopimuksen Winnipeg Jetsin kanssa. Hän edusti Jetsin organisaatiota vajaan kauden ajan. Hän ei pelannut Jetsissä yhtään ottelua mutta 44 peliä AHL- joukkue Manitoba Moosessa. Fraser oli helmikuussa 2016 osa Jetsin ja Chicago Blackhawksin välistä neljän pelaajan vaihtokauppaa. Fraser ja Andrew Ladd siirtyivät Blackhawksiin, josta Jets sai Jay Harrisonin ja Marko Daňon. Loppukauden aikana Fraser pelasi 21 ottelua Blackhawksin farmijoukkueessa Rockford IceHogsissa. Fraser siirtyi kaudeksi 2016–2017, kun hän teki sopimuksen SHL-seura Röglen kanssa. Hänen kautensa jäi kuitenkin lyhyeksi, sillä hän pystyi pelaamaan loukkaantumisen takia vain viisi ottelua. Fraser teki kaudeksi 2017–2018 sopimuksen itävaltalaisen Dornbirner EC:n kanssa. Fraser oli Itävallan pääsarjan viidenneksi paras maalintekijä tehtyään 27 maalia 51 runkosarjaottelussa. Seuraavaksi kaudeksi hän teki sopimuksen Saksan DEL-liigan Augsburger Pantherin kanssa. == Lähteet == Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Havi (yritys)

Havi on Riihimäellä toimiva kynttilöitä valmistava tehdas, jonka omistaa Suomen Kerta Oy. Sen tuotemerkit ovat Havi ja Tuikku. Lisäksi Havi-nimellä myydään erilaisia kattaustuotteita, joita valmistetaan Suomen Kerta Oy:n Imatran ja Kotkan tehtailla. == Historia == Havin kynttilätehtaan historia sai alkunsa kauppias Anton Alfthanin vuonna 1829 Karjalan kannaksella sijainneessa Johanneksen pitäjässä aloittamasta kynttilätuotannosta. Kirjolan kartanoon perustettua kynttilätehdasta voidaan pitää myös Suomen ensimmäisenä kemianteollisuudenlaitoksena. Vuonna 1849 Alftan siirsi tuotantolaitoksensa Viipuriin Havin kaupunginosaan, josta se myöhemmin sai nykyisin tunnetun nimensä. Konkurssiin ajautuneen tehtaan uudeksi omistajaksi tuli vuonna 1866 viipurilainen kauppahuone Hackman & Co, joka jatkoi Alftanin kynttilätehtaan toimintaa nimellä Havi Osakeyhtiö. Kauppaan kuuluivat myös Alftanin Viipuriin perustamat saippuatehdas sekä olutpanimo. 1900-luvun alussa Havi laajensi tuotantoaan teknokemiaan ja kosmetiikkaan. Havin tehdas tuotti 1930-luvulla kynttilöiden lisäksi erilaisia saippuoita ja puhdistusaineita, glyseriiniä sekä luuliimaa ja luujauhoa. Noin 200 ihmistä työllistänyt tehdas toimi Viipurissa talvisodan syttymiseen vuoteen 1939 saakka, jonka jälkeen tuotanto siirrettiin Riihimäelle lukuun ottamatta luuliiman ja -jauhon valmistuskoneita, minkä myötä nämä tuotteet putosivat pois valikoimasta. Riihimäellä oli jo entuudestaan Havin tytäryhtiö Oy Teka Ab, joka valmisti teknokemian tuotteita. Uusi tuotantolaitos valmistui Riihimäelle 1970-luvulla ja vuonna 1977 yhtiö luopui teknokemiastaan myymällä sen saksalaiselle Henkelille. Kynttilätehdas puolestaan siirtyi ruotsalaisen Dunin omistukseen 1996 ja edelleen nykyiselle omistajalleen vuonna 2004. == Katso myös == *Viertolan saippuatehdas == Lähteet == *Havin kotisivut === Viitteet === == Aiheesta muualla == *Suomen Kerta Oy:n kotisivut *Pörssitieto: Havin Oy. * Havin Osakeyhtiö 100-vuotias, Aamulehti, 01.12.1929, nro 329, s. 11, Kansalliskirjaston digitaaliset aineistot * Elsa von Born : Saippuan menekki sivistyksen mittana, Suomen Kuvalehti, 01.01.1934, nro 1, s. 34, Kansalliskirjaston digitaaliset aineistot Luokka:Suomalaiset kemianteollisuusyhtiöt Luokka:Suomen teollisuushistoria Luokka:Viipurin historia Luokka:Viipurilaiset yritykset
Moldovan parlamentti

Moldovan parlamentti () on yksikamarinen, Moldovan tasavallan pääkaupunki Chișinăussa kokoontuva kansanedustuslaitos. Siihen valitaan suhteellista vaalitapaa noudattaen nelivuotiskaudeksi yhteensä 101 kansanedustajaa. Äänioikeus vaaleissa on viimeistään vaalipäivänä 18 vuotta täyttäneillä Moldovan kansalaisilla. Parlamenttivaaleissa on vain yksi, koko maan kattava vaalipiiri. Parlamentaarista työtä tehdään 11 valiokunnassa. Lisäksi parlamentti voi tarvittaessa perustaa muita, myös väliaikaisia, valiokuntia. Parlamentin puhemiehenä on 29. heinäkuuta 2021 lähtien toiminut Igor Grosu. == Edustajat == Parlamentin edustajat eivät saa toimia maan presidenttinä, asiamiehenä, ministereinä (luovuttava virasta 6 kuukauden sisällä) eivätkä edustajat saa toimia missään parlamentin ulkopuolisessa ansiotyössä missään päin maailmaa. Edustajien tulee täyttää seuraavat ehdot: * vähintään 18-vuotias * Moldovan kansalainen (kaksoiskansalaisilla ei erityisiä rajoitteita) Moldovan lain mukaan puolueiden tulee varmistaa, että molemmilla sukupuolilla on vähintään 40 % edustus ehdokaslistoilla. Naisilla on kiintiöityjä paikkoja myös hallitusta muodostettaessa. Muille ryhmille, kuten esim. nuorille, ei ole kiintiöpaikkoja. ==Lähteet== == Aiheesta muualla == * Parlamentin Twitter-tili * Parlamentin Facebook-sivu Luokka:Moldovan politiikka Luokka:Kansalliset parlamentit
Kiinan korealaiset

Kiinan korealaiset ovat Kiinassa asuvia korealaisia. He asuvat pääasiassa Jilinin, Heilongjiangin ja Liaoningin maakunnissa. Jilinin maakunnassa sijaitsee Yanbianin korealaisten autonominen prefektuuri. Vuoden 1990 väestönlaskennassa korealaisia oli Kiinassa yhteensä 1 920 597\. ==Asuinalue== Vuoden 1990 väestönlaskennan mukaan korealaisista 1 181 964 asui Jilinissä, 450 398 Heilongjiangissa, 230 378 Liaoningissa ja 22 641 Sisä-Mongoliassa. Jilinin maakuntaan kuuluvassa Yanbianin korealaisten autonomisessa prefektuurissa heitä oli 821 479, eli 43 % prefektuurin koko väestöstä. Joitakin korealaisia asuu myös kauempana lännessä Xinjiangin alueella. ==Historia== Useampia tuhansia korealaisia muutti Kiinan koillisosaan 1600-luvulla, mutta suurempi muuttoaalto tuli vasta 1800-luvun puolella. Qing- dynastia oli estänyt muuttamisen nykyisen Jilinin alueelle pitkän aikaa, sillä ylimystö käytti aluetta metsästysalueena. Kuitenkin vuonna 1860 alueelle päästettiin ensin han-kiinalaisia ja nälänhädän iskettyä Koreaan vuonna 1869 alueelle muutti myös korealaisia. Korealaisia muutti myös Japanin vaikutusvallan pelossa 1800-luvun lopulla ja 1900-luvun alussa. Ensimmäiset korealaiset koulut alueella avasivat ovensa vuonna 1901. Japanin otettua Korean kokonaan haltuunsa Kiinan puolelle tuli jopa 2,5 miljoonaa korealaista, joista osa tosin muutti myöhemmin takaisin Korean puolelle. Pakolaisia tuli myös Korean sodan sytyttyä 1950-luvulla. Yanbianin korealaisten autonominen prefektuuri perustettiin vuonna 1952. ==Kulttuuri== Korean kielellä on virallinen asema Yanbianissa. Alueella on korealaisia kouluja ja korean kielellä julkaistaan kahtatoista lehteä. Viideltä radio- ja televisiokanavalta tehdään koreankielisiä lähetyksiä. Kaupungeissa asuvat korealaiset puhuvat yleensä myös kiinaa. Korealaiset viljelevät riisiä, jonka viljelystaidon he toivat mukanaan Koillis-Kiinaan. Korealaisilla on maine hyvin tuotteliaina riisinviljelijöinä, mikä perustuu heidän taidolleen viljellä sitä myös kylmissä olosuhteissa. Monet Kiinan korealaisista harjoittavat korealaista šamanismia, jonka lisäksi harjoitetaan myös buddhalaisuutta ja kristinuskoa. ==Lähteet== Korealaiset
Vasyl Koželjanko

Vasyl Dmytrovytš Koželjanko (, s. 1. tammikuuta 1957 Kamjankan kylä, Storožynetsin piiri, Tšernivtsin alue, Ukrainan SNT – 22. elokuuta 2008) oli eräs kansainvälisesti menestyneimpiä ukrainalaisia kirjailijoita. Hän asui ja työskenteli synnyinseudullaan kirjoittaen proosaa, runoja, sanomalehtitekstejä ja näytelmiä ukrainan kielellä. Hän loi osin oman tyylisuuntansa, niin sanotun Ukrainan "vaihtoehtoisen historian". Hänen tuotantoaan on suomennettu niukasti: vuonna 2006 romaani Hopeinen hämähäkki (alkuteos () vuodelta 2004, suom. Eero Balk). ==Lähteet== == Aiheesta muualla == * Vasili Koželjanko (Vasyl Koželjanko) (fantlab.ru) * Василь Кожелянко: «Українська культура повинна нав’язуватися, проштовхувати себе» (2001) (day.kiev.ua) * Дефіляда в Москві. Роман.(2000) (exlibris.org.ua) Luokka:Ukrainalaiset kirjailijat Luokka:Vuonna 1957 syntyneet Luokka:Vuonna 2008 kuolleet
Semangit

Semangit on ylätermi, joka tarkoittaa ainakin yhdeksää negriittiryhmää Malakan niemimaalla Malesiassa ja Thaimaassa. Semangeja on arviolta noin 2 000\. Semangeista ja muista Malakan niemimaan alkuperäiskansoista käytetään yleisnimitystä orang aslit. Semangit puhuvat aslialaisia kieliä. ==Historia== Semangit polveutuvat todennäköisesti metsästäjä-keräilijöistä, jotka saapuivat Malakan niemimaalle 10 000–3 000 vuotta sitten. Maanviljelyksen saavuttua alueelle noin 4 000 vuotta sitten osa näistä varhaisista asukkaista siirtyi maanviljelykseen ja osa jatkoi perinteistä elintapaa. Jälkimmäiset ovat semangien esi-isiä. Semangien ja heidän jälkeen Malesian alueelle saapuneiden malaijien välit lienevät olleen alun perin hyvät osapuolten käydessä kauppaa keskenään. 1800-luvulla malaijit alkoivat kuitenkin orjuuttaa semangeja ja muita alueen alkuperäiskansoja. Orjuuden kielsi vasta vuosisadan lopulla brittiläinen siirtomaahallinto. Malaijan kriisin myötä vuonna 1954 perustettiin alkuperäiskansojen virasto, jonka tarkoituksena oli alun alkaen pitää alkuperäiskansat poissa kommunistien vaikutusvallasta. Sittemmin se on keskittynyt tarjoamaan alkuperäiskansoille esimerkiksi koulutusta ja terveydenhuoltoa. Semangien ja malaijien välit ylipäätänsä eivät ole kovin hyvät, sillä semangit kokevat valtion painostavan heitä kääntymään islamiin. Sen sijaan välit Malesian muihin vähemmistöihin ovat paremmat. ==Kulttuuri== Semangeilla ei alun perin ollut kiinteitä asumuksia, vaan he perustivat väliaikaisia leirejä vaihtelevan pituisiksi ajoiksi yhdestä yöstä kuuteen viikkoon. Osa semangeista asuu edelleen tällä tavalla, kun taas osa on asettunut muulle väestölle tyypillisempiin kiinteisiin asumuksiin. Tätä kehitystä on tukenut alkuperäiskansojen virasto, joka on myös pyrkinyt saamaan semangit harjoittamaan maanviljelystä perinteisen metsästys-keräilyn sijaan. Semangit harjoittavat edelleen perinteistä uskontoaan. Uskonnolliset tavat vaihtelevat eri ryhmien kesken. Uskonnollisia auktoriteetteja tai pyhiä kirjoituksia ei ole. Osa uskonnon piirteistä on kuitenkin samoja eri semangiryhmien ja muiden alueen alkuperäiskansojen kanssa. ==Lähteet== Luokka:Malesian etniset ryhmät Luokka:Thaimaan etniset ryhmät Luokka:Etelä- Aasian alkuperäiskansat